ആശുപത്രി പൂട്ടാന് നോട്ടീസ്: നഗരസഭാ സെക്രട്ടറിക്കെതിരെ ചിറ്റയം പന്തളം: കൊവിഡ് രോഗികളെ ചികിത്സിക്കുന്ന പന്തളം അര്ച്ചനാ ആശുപത്രി അടച്ചുപൂട്ടാന് നോട്ടീസ് നല്കിയ നഗരസഭാസെക്രട്ടറിയുടേത് ധിക്കാരപരമായ നടപടിയാണെന്ന് ഡെപ്യൂട്ടി സ്പീക്കര് ചിറ്റയം ഗോപകുമാര് പറഞ്ഞു. ആശുപത്രി അടച്ചുപൂട്ടുന്നത് കൊവിഡ് രോഗികളോടുളള ദ്രോഹമാണ്. 2020ല് സംസ്ഥാന സര്ക്കാരിന്റെ നിര്ദ്ദേശമനുസരിച്ചാണ്, വര്ഷങ്ങളായി അടഞ്ഞുകിടന്ന അര്ച്ചന ഹോസ്പിറ്റല് കൊവിഡ് രോഗികള്ക്കുള്ള ആശുപത്രിയായി തുറന്നത്. ഇപ്പോള് 137 രോഗികള് ചികിത്സയിലുണ്ട്. രോഗികള്ക്ക് ഭക്ഷണം കൊടുക്കാന്പണം നല്കിയിട്ടും 21 ലക്ഷം രൂപ കുടിശിക വരുത്തുകയായിരുന്നു നഗരസഭ. ആശുപത്രിക്ക് ഫയര് സേഫ്റ്റി ഇല്ല എന്ന കാരണം പറഞ്ഞാണ് നോട്ടീസ് നല്കിയിരിക്കുന്നത്.സെക്രട്ടറിക്കെതിരെ നടപടി സ്വീകരിക്കണമെന്ന് ആവശ്യപ്പെട്ട് തദ്ദേശസ്വയംഭരണ വകുപ്പ് മന്ത്രിക്ക് നിവേദനം നല്കിയതായി ചിറ്റയം ഗോപകുമാര് പറഞ്ഞു.